open-index/open-wikipedia-markdown huggingface dataset:
Santa (film)

***Santa*** je meksički crno-bijeli igrani film snimljen 1932. u režiji Antonija Morena, poznat kao prvo zvučno ostvarenje u historiji meksičke kinematografije. Predstavlja adaptaciju istoimenog romana Federica Gamboe. Naslovna protagonistica, čiji lik tumači Lupita Tovar, je mlada djevojka koju vara njen suprug, te ona zbog toga utočište pronalazi u bordelu.

## Uloge
* Lupita Tovar ... *Santa*
* Carlos Orellana ... *Hipólito*
* Juan José Martínez Casado ... *Jarameño*
* Donald Reed ... *Marcelino*
* Mimí Derba

## Vanjske veze
* 
* Santa 1931. Primera película sonora mexicana - SITIO OFICIAL
L'Atlantide (film, 1932)

***L'Atlantide*** () je francusko-njemački crno-bijeli fantastično-pustolovni film snimljen 1932. u režiji Georga Wilhelm Pabsta. Predstavlja adaptaciju istoimenog romana Pierrea Benoîta. Film je prethodno ekraniziran 1921. u istoimenoj nijemoj verziji koju je režirao Jacques Feyder. Feyderu je bilo ponuđeno da snimi zvučni remake, ali je on to odbio, pa je umjesto njega uskočio Pabst, koji je tada uživao reputaciju jednog od najuglednijih evropskih sineasta. Radnja filma se odvija u Sahari gdje dva francuska oficira pronalaze drevnu Atlantidu kojom vlada lijepa ali okrutna kraljica Antinea, čiji lik tumači Brigitte Helm. Kao i Feyder, Pabst je film snimao na lokacijama u Sahari. U skladu s tadašnjom praksom, L'Atlantide je bila snimljena u tri verzije na različitim jezicima - na francuskom kao *L'Atlantide*; na njemačkom kao ***Die Herrin von Atlantis*** i na engleskom kao ***Queen of Atlantis***. Film je doživio neuspjeh, i često se smatra početkom kraja Pabstove karijere.

## Uloge
;verzija na njemačkom jeziku
* Brigitte Helm ... Antinéa
* Tela Tschai ... Tanit Serga
* Heinz Klingenberg ... St. Avil
* Gustav Diessl ... Morhange
* Wladimir Sokoloff ... Hetman
* Mathias Wieman ... Torstenson
* Florelle ... Clementine

;verzija na francuskom jeziku
* Brigitte Helm ... Antinéa
* Pierre Blanchar ... Capitaine St. Avil
* Tela Tchaï ... Tanit Zerga
* Georges Tourreil ... Lieutenant Ferrières
* Vladimir Sokoloff ... Hetman de Jaromir
* Mathias Wieman ... Torstenson
* Jean Angelo ... Capitaine Morhange

;verzija na engleskom jeziku
* Brigitte Helm ... Antinea
* John Stuart ... St. Avit
* Tela Tschai ... Tanit Serga
* Gustav Diessl ... Morhange
* Gibb McLaughlin ... Count Bielowsky
* Mathias Wieman ... Torstensen
* Florelle ... Clementine

## Izvori

### Literatura
* 

## Vanjske veze
* 
* 
*
221B Baker Street

**221B Baker Street** (srpskohrvatski: *Ulica Baker 221B*) je londonska adresa fiktivnog detektiva Sherlocka Holmesa, kojeg je stvorio škotski pisac Arthur Conan Doyle. U Ujedinjenom Kraljevstvu, adrese ulica u kojima nakon broja slijedi i slovo najčešće znače da se unutar veće, uglavnom stanarske zgrade nalazi još jedna posebna adresa. U Holmesovo vrijeme, Ulica Baker je bila elitni dio Londona i njegov je stan vrlo vjerojatno bio dio džordžijanske arhitekture.

Ipak, u vrijeme kada su tiskane priče o Holmesu, Ulica Baker nije imala broj 221 već je išla tek do broja 100. Tokom godina, ulica je povećavana, a 1932. godine, društvo Abbey National se preselilo na adrese od 219 do 229. Dugo godina je Abbey National plaćala tajnika koji je odgovarao na sva pisma koja su dolazila na Holmesovo ime. Godine 1990., plava ploča s adresom 221B Baker Street ugrađena je ispred Muzeja Sherlocka Holmesa, koji je smješten malo dalje, u istoj ulici. Sljedećih petnaest godina vodio se spor između Abbey Nationala i Muzeja oko prava na primanje pisama upućenih Sherlocku Holmesu. Nakon zatvaranja Abbeyja 2005. godine, nitko više nije osporavao pravo Muzeja da prima Holmesova pisma, kako on zauzima ulične brojeve 237 do 241.
Univerzitet u Stockholmu

**Univerzitet u Stockholmu** (švedski: *Stockholms universitet*) je državni univerzitet u Stockholmu u Švedskoj. Sa oko 70,000 studenata, Univerzitet u Stockholmu jedan je od najvećih univerziteta u Skandinaviji. Institucija je uvrštena među 100 najboljih univerziteta na svijetu od strane *Academic Ranking of World Universities (ARWU)* i *Times Higher Education World University Rankings (THE)* dok ga *QS World University Rankings* uvrštava među 200 najboljih institucija na svijetu. Institucija je status univerziteta stekla 1960. godine što ju čini četvrtim najstarijim univerzitetom u Švedskoj.

## Historija
Inicijativa za osnivanje Univerzitet u Stockholmu došla je od Gradskog vijeća Stockholma. Osnivanje institucija je formalno započelo u prosincu 1865. godine kada je utemeljena zaklada i komitet sa zadatkom *"osnutka visokoobrazovne institucije u glavnom gradu"*. Komitet se sastojao od devet uglednih i cijenjenih građana čiji je prijašnji rad pomogao razvoj znanosti i zajednice.

Sljedeći važan korak uslijedio je u listopadu 1869. godine kada je u gradu osnovana *Stockholmska visokoškolska asocijacija*. Nekoliko članova komiteta pridružili su se i ovoj asocijaciji, uključujući i profesora Pehra Henrika Malmstena. Povelja Univerziteta u Stockholmu usvojena je u svibnju 1877. godine, dok je u jesenskom semestru sljedeće godine uslijedilo i konačno otvaranje institucije.

1878. predavanja na Visokoj školi u Stockholmu (švedski: *Stockholms högskola*) su započeta sa serijom lekcija iz prirodnih nauka, otvorenih za građanstvo (tradicija koja je zadržana sve do današnjeg dana kroz otvorene lekcije u tijeku svake akademske godine). Sofija Kovaljevska, ruska matematičarka, postala je profesorica na univerzitetu 1889. godine kao treća profesorica u tadašnjoj Europi. 1904. institucija je konačno započela i sa dodjeljivanjem prvih akademskih titula. 1960. visoka škola je prerasla u univerzitet, i time postala četvrti univerzitet u Švedskoj.

## Kampus

Datoteka:Stockholm University-Albano.jpg
Datoteka:Arrheniuslab 2010b.jpg
Datoteka:Veterinärhögskolan 2011a.jpg
Datoteka:Nobel Institute in Stockholm.JPG


## Reference

## Vanjske veze

*  Službena stranica
Tenedos

**Tenedos** (grčki *Τένεδος*), **Tened**, **Bozca** ili **Bozcaada** (na turskom Goli otok) je manji turski otok u Trakijskom moru, pored ulaza u Dardanele na sjeverozapadu Turske.

## Geografija

Tenedos leži oko 20 km južno od Dardanela, nedaleko od drevnog grada Troje. Do otoka se može doći do trajektom iz Geyiklija na turskom kopnu. Ima oblik trokuta, a građen je od vapnenačkih stijena. Gotovo svo stanovništvo živi u istoimenom naselju na sjeveroistoku otoka.

## Historija
Tokom duge historije Tenedosom su vladali Feničani, Grci, Perzijanci, Bizantinci, Đenovežani, Mlečani i Osmanlije. Nakon Rata za Chioggiu 1381. između Mletačke Republike i Republike Genove, otok je potpuno napušten i utvrda razorena. Osmanlije su zauzele potpuno napušteni Tenedos 1455. kao prvi otok u Egeju. Oni su otok ponovno naselili i to mješanim stanovništvom, Grcima i Turcima. Jedno kratko vrijeme od 1807. otokom je vladala Carska Rusija.

Od novog vijeka na Tenedosu je živjelo pretežno grčko stanovništvo. To se sve promijenilo nakon Grčko-turskog rata (1919–1922) i potpisivanja mirovnog sporazuma iz Lausanne kada je otok pripao novoosnovanoj Republici Turskoj. Sporazum iz Lausanne predviđao je puna manjinska prava grčkom stanovništvu, ali se ono praktički iselilo nakon 1960-ih.

## Znamenitosti
Najveća znamenitost Tenedosa je monumentalna utvrda koja dominira nad naseljem i mala pravoslavna crkva još uvijek služi malobrojnim grčkim vjernicima.

## Privreda
Otočka ekonomija bazira se na turizmu, ribarstvu i proizvodnji vina.

## Reference

## Vanjske veze

* Službene stranice otoka  
* ''The island History, life and culture'' na portalu Aliki Konukevi
Çanakkale (provincija)

**Provincija Çanakkale** (turski: *Çanakkale ili*) čita se **Čanakale** je jedna od 81 turskih provincija koja se nalazi na sjeverozapadu Turske.
Ime je dobila po istoimenom glavnom gradu - Çanakkale.
## Geografija
Ta provincija se slično kao i Istanbulska provincija, jednim svojim dijelom prostire po Evropi (Trakija), a drugim u Aziji (Anadolija). Manji evropski dio obuhvaća poluotok Galipolje dok se azijski dio prostire po historijskoj regiji Troadi. Razdvaja ih tjesnac Dardaneli koji povezuje Mramorno i Trakijsko more (Egejsko more). U provinciji se nalaze arheološki ostaci grada Troje.
## Administrativna podjela
*Provincija Çanakkale* u kojoj živi 490 397 stanovnika, administrativno je podjeljena na 12 okruga (ilçeler);
* Ayvacık
* Bayramiç
* Biga
* Bozcaada
* Çan
* Çanakkale
* Eceabat
* Ezine
* Gelibolu
* Gökçeada
* Lapseki
* Yenice
## Reference

## Vanjske veze

* ''Službene stranice provincije''
Van (provincija)

**Provincija Van** (turski: *Van ili*) je jedna od 81 turskih provincija koja se nalazi na jugoistoku Turske.

Ime je dobila po istoimenom glavnom gradu - Vanu.
## Geografija
Ta provincija prostire se po jugoistoku Anadolije, od jezera Van do granice sa Iranom.
## Administrativna podjela
*Provincija Van* u kojoj živi 1 035 418 stanovnika, administrativno je podjeljena na 12 okruga (ilçeler);

## Vanjske veze

* ''Službene stranice provincije''
Ankara (provincija)

**Provincija Ankara** (turski: *Ankara ili*) je jedna od 81 turskih provincija koja se nalazi u sredini Turske.

Ime je dobila po istoimenom glavnom gradu - Ankari.
## Geografija
Ta provincija prostire se po centralnoj Anadoliji, od šumovitih planina na sjeveru do suhih ravnica oko grada Konya na jugu. Kroz proviciju teku rijeke Kizil i Sakarya.
## Administrativna podjela
*Provincija Ankara* u kojoj živi 4 771 716 stanovnika, administrativno je podjeljena na 25 okruga (ilçeler), od kojih su njih 16 su istovremeno i kvartovi grada Ankare.

Okruzi koji ne pripadaju metropolskoj Ankari

## Vanjske veze

* ''Službene stranice provincije''
Konya (provincija)

**Provincija Konya** (turski: *Konya ili*) je jedna od 81 turskih provincija koja se nalazi u sredini Turske.

Svojom površinom od 38 257 km² je najveća turska provincija, ime je dobila po istoimenom glavnom gradu - Konya.
## Geografija
Ta provincija prostire se po suhoj centralnoj Anadoliji.
## Administrativna podjela
*Provincija Konya* u kojoj živi 2 013 845 stanovnika, administrativno je podjeljena na 31 okruga (ilçeler);

## Vanjske veze

* ''Službene stranice provincije''
Diyarbakır (provincija)

**Provincija Diyarbakır** (turski: *Diyarbakır ili*) je jedna od 81 turskih provincija koja se nalazi na jugoistokuTurske.

Provincija je ime dobila po istoimenom glavnom gradu - Diyarbakır.
## Geografija
Ta provincija prostire se po jugoistoku Anadolije, blizu granice sa iračkim Kurdistanom, pa u njoj živi dosta Kurda.
## Administrativna podjela
*Provincija Diyarbakır* u kojoj živi 1 528 958 stanovnika, administrativno je podjeljena na 14 okruga (ilçeler);

## Vanjske veze

* ''Službene stranice provincije''
F.P.1 antwortet nicht

***F.P.1 antwortet nicht*** () je njemački science fiction film snimljen 1932. u režiji Karla Hartla. Temelji se na istoimenom romanu Curta Siodmaka koji je, pak, bio inspiriran nedavnim Lindberghovim letom preko Atlantika. Radnja je smještena u blisku budućnost i prikazuje kako poručnik Droste (čiji lik tumači Peter Lorre) gradi veliku ploveću platformu usred oceana, namijenjenu opskrbi putničkih aviona, kao i spektakularnu akciju spašavanja kada ona postane metom sabotera, a u kojoj će Drosteu pomoći njegov prijatelj, odvažni pilot Elissen (čiji lik tumači Hans Albers).

Za film, koji je sniman u Hamburgu i berlinskim studijima UFA-e, je napisana pjesma *[[Flieger, grüß mir die Sonne]]*, koja je postala jedan od najvećih hitova u Albersovoj karijeri. Nakon berlinske premijere, UFA je, u skladu sa tadašnjom praksom, snimila dvije nove verzije - za francusko govorno područje pod naslovom ***F.P. 1 non risponde*** gdje je glavnu ulogu tumačio Charles Boyeur; te za englesko govorno područje pod naslovom ***F.P.1*** gdje je glavnu ulogu tumačio Conrad Veidt. Za te dvije verzije je karakteristično da se u njima dijelovi radnje vezani uz lik Elissena bitno razlikuje od originala, s obzirom da su je prilagođen glumcima koji su ga tumačili.

*F.P.1 antwortet nicht* je predstavljao posljednji film koji je Peter Lorre snimio u Njemačkoj, s obzirom da su samo nekoliko mjeseci poslije premijere nacisti došli na vlast i potakli masovni egzodus "nepoćudnih" glumaca i drugih umjetnika.

## Vanjske veze
*  
*  
*  
* Photographs and literature
Menschen am Sonntag

***Menschen am Sonntag*** () je njemački nijemi film snimljen 1930. u režiji Roberta Siodmaka, poznat kao njegov prvijenac, ali i po zajedničkom radu tada nepoznatih autora koji će kasnije ostvariti zapažene karijere u Hollywoodu. Scenarij je, po zamisli Robertovog brata Curta napisao Samuel Wilder (u Hollywoodu poznat kao "Billy Wilder"), kamerom je upravljao Fred Zinnemann, a film je producirao Edgar G. Ulmer. Radnja filma je prilično jednostavna, i događa se prilikom vikenda u Berlinu, pokazujući kako dva prijatelja - trgovac i taksist - provode slobodno vrijeme zabavljajući se u parku i flertujući s djevojkama.

*Menschen* je predstavljao ostvarenje umjetničkog pravca Nove stvarnosti koji je dominirao tadašnjom weimarskom kulturom, a snimljen je uz nizak budžet i sa naturščicima umjesto stvarnih glumaca. Usprkos svoje prividne banalnosti, kao i zbog toga što je snimljen bez tona (a što je tada postajao filmski standard), doživio je iznanađujući komercijalni uspjeh. Dio suvremenih kritičara je objasnio time da je *Menschen* snimljen tokom ljeta 1929. godine, odnosno neposredno pred slom njujorške burze koji će izazvati Veliku ekonomsku krizu, odnosno da je publika u običnim protagonistima koji se bezbrižno zabavljaju prepoznala ili htjela prepoznati sebe. Stil koji je Siodmak primijenio u filmu je kasnije često navođen kao jedan od uzora za francuski poetski realizam 1930-ih, odnosno italijanski neorealizam 1940-ih. Današnjim historičarima je Menschen zanimljiv i kao svojevrsna "vremenska kapsula" koja daje uvid u svakodnevni život Berlin prije nacističke ere i ratnih razaranja.

## Reference

## Vanjske veze
* 
* Watch entire movie online
* Contemporary criticism 
* ''People on Sunday''  at German Films
* ''Menschen am Sonntag'' als Video  bei Archive.org
* Zeitgenössische Kritiken  (pdf; 140 kB)
*  (u. a. zeitgenössische Rezension, Fotos)
* Berühmt für einen Sommer in Welt online vom 16. November 2000
* "Menschen am Sonntag": Brüchig wie das Leben in Der Tagesspiegel vom 15. November 2000
* Das Versprechen eines Anfangs  – *Momente des deutschen Films (II)* in der FAZ, 21. Februar 2010
* Criterion Collection Essay by Noah Isenberg
The Skin Game

**The Skin Game** se može odnositi:

* ''The Skin Game'' (drama), kazališni komad britanskog pisaca Johna Galsworthyja
* njegove dvije adaptacije:
* ''The Skin Game'' (1921 film), nijemi britansko-nizozemski film
* ''The Skin Game'' (1931 film), britanski zvučni film, rež. Alfred Hitchcock

## Povezano
* *[[Skin Game]]*, američki igrani film iz 1971. godine, ul. James Garner i Louis Gossett, Jr.
The Skin Game (drama)

***The Skin Game*** () je kazališni komad britanskog književnika Johna Galsworthyja premijerno izveden 1920. godine u Londonu. Radnja je smještena u ruralnu Englesku neposredno nakon završetka prvog svjetskog rata i prikazuje sukob dviju porodica - uglednih zemljoposjednika Hillchrista i skorojevića Hornblowersa koji nastoje otkupiti zemlju oko Hillchristovih imanja i tamo sagraditi moderne tvornice. Kritičari su u Galsworthyjevoj drami, koju je napisao nedugo nakon prije dovršetka svog magnum opusa *[[Saga o Forsyteovima]]*, prepoznali odraz društvenih promjena izazvanih ratom, odnosno ispravno predviđanje kako će tradicionalnu aristokraciju i viktorijanski moral zamijeniti "neotesani" novi bogataši i hedonistički svjetonazor Burnih dvadesetih.

*The Skin Game* je bio ekraniziran dva puta - kao britansko-nizozemski istoimeni nijemi film 1921. godine, te kao zvučni film u režiji Alfreda Hitchcocka 1931. godine.
The Skin Game (film, 1921)

***The Skin Game*** (), također poznat i pod nizozemskim naslovom ***Hard tegen hard*** je britansko-nizozemski nijemi film snimljen u režiji B. E. Doxat-Pratta i premijerno prikazan početkom 1921 godine. Predstavlja adaptaciju istoimene drame Johna Galsworthyja. Radnja prikazuje sukob dviju bogataških porodica - tradicionalnih zemljoposjednika Hillcrista i skorojevića-industrijalaca Hornblowera - oko zemlje u ruralnoj Engleskoj.

1931. je snimljena zvučna adaptacija u režiji Alfreda Hitchcocka.

## Uloge
* Edmund Gwenn - Hornblower
* Mary Clare - Chloe Hornblower
* Helen Haye - Mrs. Hillcrist
* Dawson Millward - Mr. Hillcrist
* Malcolm Keen - Charles Hillcrist
* Meggie Albanesi - Jill Hillcrist
* Frederick Cooper - Rolf Hornblower
* Ivor Barnard - Dawker
* Muriel Alexander - Anna
* James Dodd - Jackman
* John H. Roberts - Voditelj aukcije
* Blanche Stanley - Mrs. Jackman
* Howard Cochran
* Marston Garsia - Hillcristov batler
* Jack Hobbs
* Charles Trevor - A Stranger

## Vanjske veze
*
Eskişehir (provincija)

**Provincija Eskišehir** (turski: *Eskişehir ili*) je jedna od 81 turskih provincija koja se nalazi u sredini Turske.

Provincija nosi ime po istoimenom glavnom gradu - Eskişehir.

## Geografija
*Eskişehir* se prostire po unutrašnjosti Anadolije, smješten malo više prema zapadu.
## Administrativna podjela
*Provincija Eskişehir* u kojoj živi 764 584 stanovnika, administrativno je podjeljena na 14 okruga (ilçeler);

## Vanjske veze

* ''Službene stranice provincije''
The Skin Game (film, 1931)

***The Skin Game*** () je britanski crno-bijeli film snimljen 1931. u režiji Alfreda Hitchcocka. Predstavlja adaptaciju istoimene drame Johna Galsworthyja. Radnja je smještena u ruralnu Englesku i prikazuje sukob dviju porodica - tradicionalnih Hillcrista i modernih Hornblowera - oko zemlje.

## Uloge
* C.V. France ... Mr Hillcrist
* Helen Haye ... Mrs Hillcrist 
* Jill Esmond ... Jill
* Edmund Gwenn ... Mr Hornblower 
* John Longden ... Charles 
* Phyllis Konstam ... Chloe 
* Frank Lawton ... Rolf 
* Herbert Ross ... The Jackmans
* Dora Gregory ... The Jackmans
* Edward Chapman ... Dawker
* R.E. Jeffrey ... Prvi stranac
* George Bancroft ... Drugi stranac
* Ronald Frankau ... Voditelj dražbe

## Vanjske veze
* 
* 
* ''The Skin Game'' Eyegate Gallery
Number Seventeen

***Number Seventeen*** () je britanski crno-bijeli film snimljen 1932. u režiji Alfreda Hitchocka. Po žanru je kriminalistička komedija predstavlja adaptaciju istoimenog kazališnog komada J. Jeffersona Farjeona. Radnja se događa u staroj kući kraj pruge u koju se sklonila banda kradljivaca dragulja. Protagonist je slučajni namjernik koji ih razotkrije i pokušava spriječiti u bijegu uz pomoć kćeri policajca. S obzirom da film sadrži scenu spektakularne željezničke nesreće, Hitchock se prilikom snimanja obilato koristio maketama. *Number Seventeen* je doživio komercijalni neuspjeh, koji se tumači zbunjenošću publike kompliciranim zapletom. Suvremeni kritičari drže da je riječ o jednom od najslabijih Hitchcockovih ostvarenja, a i sam Hitchcock ga je proglasio "katastrofom".

## Uloge
* Leon M. Lion ... Ben
* Anne Grey ... Nora – djevojka
* John Stuart ... Barton – detektiv
* Donald Calthrop ... Brant – Norin pratilac
* Barry Jones ... Henry Doyle
* Ann Casson ... Rose Ackroyd
* Henry Caine ... Mr Ackroyd
* Garry Marsh ... Sheldrake

## Izvori

## Litteratura
* 

## Vanjske veze
* 
* 
*
Mersin (provincija)

**Provincija Mersin** (turski: *Mersin ili*) je jedna od 81 turskih provincija koja se nalazi na jugu Turske.

Provincija je ime dobila po istoimenom glavnom gradu - Mersin.
## Geografija
*Mersin* leži na jugu Anadolije, duž obala Mediterana.
## Administrativna podjela
*Provincija Mersin* u kojoj živi 1 647 899 stanovnika, administrativno je podjeljena na 13 okruga (ilçeler);

## Vanjske veze

* ''Službene stranice provincije''
Flieger, grüß mir die Sonne

***Flieger, grüß mir die Sonne*** je njemačka zabavna pjesma za koju je 1932. muziku komponirao Allan Gray, a tekst napisao Walter Reisch. Napravljena je za njemački science fiction *[[F.P.1 antwortet nicht]]* u kojoj ju je izvodio Hans Albers, koji tumači lik pustolovnog pilota Elissena. Stihovi izražavaju oduševljenje novom tehnologijom, odnosno slobodom i pustolovinama koju pilotima pruža nova tehnologija. *Flieger* je postala veliki hit, a kasnije je često obrađivana od njemačkih izvođača.

Godine 2000. ju je Scooter koristio kao *sample* za svoju pjesmu *I'm Your Pusher*.
Ivan (film)

***Ivan*** (, ) je sovjetski crno-bijeli film snimljen 1932. u režiji Aleksandra Dovženka, poznat kao prvo zvučno ostvarenje u njegovoj filmografiji.

Kao i njegova ranija ostvarenja iz ukrajinske trilogije, i Ivan za temu ima njegovu rodnu Ukrajinu, odnosno njenu transformaciju kroz sovjetski program industrijalizacije i elektrifikacije simboliziran u divovskoj Dnjeparskoj hidroelektrani. Naslovni protagonist, koga glumi Petro Masoha, je mladi radnik koji sudjeluje u tim događajima. Za razliku od svojih ranijih ostvarenja, gdje je dobivao negativne kritike u partijskim glasilima, *Ivan* se smatrao komplentarnim načelima socijalističkog realizma, i nije imao problema sa vlastima. Prikazan je u inozemstvu, te je godine 1933. dobio nagradu njujorškog National Board of Review, a 1934. i na Venecijanskom filmskom festivalu.

## Vanjske veze
*
Kuhle Wampe oder: Wem gehört die Welt?

***Kuhle Wampe oder: Wem gehört die Welt?*** () je njemački crno-bijeli film snimljen 1932. godine u režiji Zlatana Dudova, poznat kao posljednje i vjerojatno najvažnije ostvarenje proleterskog filma u Weimarskoj Republici.

Po žanru predstavlja kombinaciju igranog i dokumentarnog filma, te prikazuje efekte Velike ekonomske krize na radničku klasu. Protagonisti su članovi radničke porodice koji su izgubili posao, a na kraju i stan, te su prisiljeni živjeti u improviziranom šatorskom naselju Kuhle Wampe. Film, za koji je scenario napisao poznati ljevičarski pisac Bertolt Brecht, završava s njegovom poznatom političkom pjesmom *[[Solidaritätslied]]*.

Film je snimljen uz dosta financijskih poteškoća, kao i u atmosferi pojačanih političkih tenzija koje su karakterizirale posljednju godinu Weimarske Republike, pa su toga članovi Komunističke partije Njemačke prilikom snimanja služili kao osiguranje kako bi spriječili napade nacističkih jurišnih odreda. Weimarske vlasti su ga ispočetka zabranile, koristeći kao izgovor scene u kojima se sugerira abortus, odnosno prikazuje naturističko kupanje protagonista. Zbog toga je premijeru imao u Moskvi. Demonstracije protiv cenzure, ali pristanak producenata da izbace sporne dijelove, je na kraju omogućio da se film ipak prikaže.

Nekoliko mjeseci kasnije su nacisti došli na vlast i u martu 1933. službeno i konačno zabranili film. Dugo se smatrao izgubljenim, ali je pronađen 1958. u tadašnjoj DR Njemačkoj, iako bez izbačenih scena. One su naknadno rekonstuirarne sa suvremenim glumcima prilikom prikazivanja filma na istočnonjemačkoj televiziji 1973.

## Uloge

## Izvori

## Literatura
* Wolfgang Gersch, Werner Hecht (Hrsg.): *Bertolt Brecht: Kuhle Wampe. Protokoll des Films und Materialien.* Edition Suhrkamp 362, Frankfurt/Main 1969.
* Wolfgang Gersch: *Kuhle Wampe oder Wem gehört die Welt?* In: Günther Dahlke, Günther Karl (Hrsg.): *Deutsche Spielfilme von den Anfängen bis 1933. Ein Filmführer.* Henschel Verlag, 2. Auflage, Berlin 1993, S. 298 ff. .

## Vanjske veze
* 
* 
*  (u.a. zeitgenössische Rezension, Zeitschriftentitel, Zensurentscheidungen, Filmplakat, Fotos)
* Claus-Dieter Sprink: *„Wir waren alles einfache Leute”: die Geschichte der Arbeiterzeltstadt Kuhle Wampe*; Teil 1 und 2 in der Zeitschrift „Müggelheimer Bote“, Juni/Juli 2001
* Dirk Jasper: ''Kuhle Wampe'' ; in: Dirk Jasper Filmlexikon
* Heiko Beyer, Markus Glunz: ''Kuhle Wampe (Oder Wem gehört die Welt) – ein Kollektivfilm'' ; Referat an der Hochschule für Film und Fernsehen „Konrad Wolf“ vom 11. Januar 1998 (pdf; 1,92&nbsp;MB)
* Jochen Kürten: ''DVD-Tipps: Bertolt Brecht und das Kino''; Beitrag vom 1. Januar 2009 auf DW-World
* Mark Heizmann, Hannes Treiber, Simone Liebo: ''Analyse der Filmmusik zu „Kuhle Wampe oder Wem gehört die Welt?“'' ; Referat an der Hochschule der Medien, Stuttgart (pdf; 133&nbsp;kB)
* Georg Maas: ''Hanns Eislers Musik zu dem Film Kuhle Wampe oder: Wem gehört die Welt?'' Beiträge zur Popularmusikforschung des Arbeitskreises Studium Populärer Musik 15/16 (2007); S. 139–156; (pdf; 1,07&nbsp;MB)
Širina frekventnog opsega

**Širina frekventnog (frekvencijskog) pojasa**, ili **frekventni (frekvencijski) opseg** () je širina frekventnog intervala komunikacijskog kanala koji se koristi u komunikaciji između predajne i prijemne strane.

Frekventni opseg se može iskazati i kao razlika između donje i donje granične frekvencije signala ili opseg frekvencija koje koristi neka oprema. Mjera širine frekvencijskog pojasa je herc.

## Pojašnjenje
Frekvencijski opseg je centralni pojam u telekomunikacijama, sa značajnim utjecajem u mnogim disciplinama, uključujući informatiku, radio komunikacije, obradu signala, te spektroskopiju.

S obzirom da je u današnje vrijeme prevagnula digitalna telekomunikacija nad analognom to se pojam frekvencijskog opsega, zahvaljujući teoremi odabiranja, usko vezuje uz pojam protoka podataka odnosno širina frekvencijskog opsega za količinu podataka koja se u jedinici vremena može prenijeti kroz komunikacijski kanal.

## Primjer
Kao primjer možemo uzeti frekventni opseg frekvencija ljudskog glasa. Najniža frekvencija je oko f1=300 Hz, a najviša oko f2=3000 Hz. Tako je širina frekventnog pojasa:

ŠFP = f2f1 = 3000-300 = 2700 Hz.

## Informatika
Širina frekvencijskog pojasa''' u informatici je količina podataka koju u određenom vremenskom periodu dva kompjutera mogu da razmijene.
Jedinica širine frekvencijskog pojasa je b/s (bit po sekundi).

### Internet
Vremenom je širina frekvencijskog pojasa postala glavni problem Interneta, budući da propusna moć globalne mreže zavisi od propusne moći svih njenih dijelova. Vremenom, razvoj tehnologija ISDN i ADSL ublažava taj problem.

## Literatura
* Principles of Electronic Communication Systems, Louis E. Frenzel, Glencoe/McGraw-Hill, , str. 23.

## Vanjske veze
* Pretvaranje frekvencije i valne dužine 
* O zvuku i frekvenciji
Ağrı (provincija)

**Provincija Ağrı** (turski: *Ağrı ili*) je jedna od 81 turskih provincija koja se nalazi na istoku Turske.

Provincija nosi ime po planini Ararat koja se na turskom zove *Ağrı*, kao i glavni grad provincije - Ağrı.
## Geografija
*Ağrı* leži u planinskoj unutrašnjosti Anadolije, na površini od 11 376 km², na istoku zemlje pored granice sa Iranom. Tu se nalazi planina Ararat sa najvišim vrhom u Turskoj - *Büyük Ağrı Dağı*, visokim 5 137 m. *Provincija Ağrı* je poznata i kao dio turskog Kurdistana.
## Administrativna podjela
*Provincija Ağrı* u kojoj živi 542 022 stanovnika, administrativno je podjeljena na 8 okruga (ilçeler);

## Vanjske veze

* ''Službene stranice provincije''
Marius (film)

***Marius*** je francuski crno-bijeli snimljen 1931. u režiji Alexandera Korde. Predstavlja adaptaciju kazališnog teksta Marcela Pagnola koji je napisao scenarij, a po žanru je kombinacija drame i romantične komedije. Radnja je smještena u Marseille, odnosno u bar koji vodi César Olivier (koga glumi Raimu) i u kome navraća cijeli niz živopisnih likova. Naslovni protagonist, koga tumači Pierre Fresnay, je Cesarov sin, koji ljubav prema ribarevoj kćeri Fanny (koju glumi Orane Demazis) pokušava pomiriti sa životnom željom da kao pomorac putuje po svijetu.

Zajedno sa originalnim filmom su istovremeno snimljene još dvije verzije - njemačka pod naslovom *[[Zum goldenen anker]]* i švedska pod naslovom *[[Längtan till havet]]*.

Sljedeće godine je snimljen nastavak pod naslovom *[[Fanny (1932 film)|Fanny]]*, a 1936. i treći film pod naslovom *[[César (film, 1936)|César]]*. Sva tri filma zajedno čine Marsejsku trilogiju.

## Uloge
* Raimu ... César Olivier
* Pierre Fresnay ... Marius
* Orane Demazis ... Fanny
* Fernand Charpin ... Honoré Panisse
* Alida Rouffe ... Honorine Cabanis
* Paul Dullac ... Félix Escartefigue
* Alexandre Mihalesco ... Piquoiseau
* Robert Vattier ... Albert Brun
* Edouard Delmont ... Le Goelec
* Milly Mathis ... Tante Claudine Foulon
* Marcel Maupi ... Innocent Mangiapan Le Chauffeur Du Ferry-Boat
* Lucien Callamand ... Le Quartier-Maitre Du Ferry-Boat
* Queret ... Felicite
* Valentine Ribe ... Un Client / A Customer
* Vassy ... Un Arabe

## Vanjske veze
* 
* Vidéo of the movie
Aksaray (provincija)

**Provincija Aksaray** (turski: *Aksaray ili*) je jedna od 81 turskih provincija koja se nalazi u sredini Turske.

Provincija nosi ime po glavnom gradu provincije - Aksaray.
## Geografija
*Aksaray* leži u planinskoj unutrašnjosti Anadolije, na površini od 7 626 km², u sredini zemlje. Tu se nalazi antička regija Kapadokija i stratovulkan - Hasan Dağı (drugi najviši vrh u Turskoj), visok 3 253 m. 
## Administrativna podjela
*Provincija Aksaray* u kojoj živi 377 505 stanovnika, administrativno je podjeljena na 7 okruga (ilçeler);

## Vanjske veze

* ''Službene stranice provincije''
Artvin (provincija)

**Provincija Artvin** (turski: *Artvin ili*) je jedna od 81 turskih provincija koja se nalazi na sjeveroistoku Turske.

Provincija nosi ime po glavnom gradu provincije - Artvin.
## Geografija
*Artvin* leži duž obala Crnog mora, na površini od 7 436 km² , na krajnjem sjeveroistoku zemlje, pored granice sa Gruzijom. 
## Administrativna podjela
*Provincija Artvin* u kojoj živi 164 759 stanovnika, administrativno je podjeljena na 8 okruga (ilçeler);

## Vanjske veze

* ''Službene stranice provincije''
Zum goldenen Anker

***Zum goldenen Anker*** () je francusko-njemački crno-bijeli snimljen 1932. u režiji Alexandera Korde. Predstavlja adaptaciju kazališnog komada *Marius* Marcela Pagnola, odnosno njemačku verziju filma *[[Marius (film)|Marius]]* koji se istovremeno bio snimao na francuskom. Po žanru je kombinacija drame i romantične komedije. Radnja je smještena u Marseille, odnosno u bar koji vodi César Olivier (koga glumi Jakob Tiedke) i u kome navraća cijeli niz živopisnih likova. Protagonist je njegov sin Marius, koga tumači Mathias Wieman, koji ljubav prema ribarevoj kćeri Fanny (koju glumi Ursula Grabley) pokušava pomiriti sa životnom željom da kao pomorac putuje po svijetu.

Zajedno sa originalom i njemačkom verzijom je istovremeno snimljena i švedska verzija pod naslovom *[[Längtan till havet]]*.

## Uloge
* Albert Bassermann ... Piquoiseau
* Ursula Grabley ... Fanny
* Mathias Wieman ... Marius
* Jakob Tiedtke ... César
* Lucie Höflich ... Honorine
* Karl Etlinger ... Panisse
* Ludwig Stössel ... Escartefigue

## Vanjske veze
*
Längtan till havet

***Längtan till havet*** je francusko-švedski crno-bijeli snimljen 1931. u režiji Johna W. Bruniusa i Alexandera Korde. Predstavlja adaptaciju kazališnog komada *Marius* Marcela Pagnola, odnosno švedsku verziju filma *[[Marius (film)|Marius]]* koji se istovremeno bio snimao na francuskom. Po žanru je kombinacija drame i romantične komedije. Radnja je smještena u Marseille, odnosno u bar koji vodi César Olivier (koga glumi Carl Barcklind) i u kome navraća cijeli niz živopisnih likova. Protagonist je njegov sin Marius, koga tumači Edvin Adolphson, koji ljubav prema ribarevoj kćeri Fanny (koju glumi Inga Tidblad) pokušava pomiriti sa životnom željom da kao pomorac putuje po svijetu.

Zajedno sa originalom i njemačkom verzijom je istovremeno snimljena i njemačka verzija pod naslovom *[[Zum goldenen Anker]]*.

## Uloge
* Edvin Adolphson ... Marius
* Inga Tidblad ... Fanny
* Carl Barcklind ... César
* Karin Swanström ... Honorine
* Rune Carlsten ... Panisse
* Nils Lundell ... Piquoiseau
* Georg Blomstedt ... Escartefigue
* Nils Wahlbom ... Brun
* John W. Brunius ... Le Goëlec

## Vanjske veze
*
Fanny (film, 1932)

***Fanny*** je francuski crno-bijeli snimljen 1932. u režiji Marca Allégreta. Predstavlja adaptaciju istoimenog kazališnog komada Marcela Pagnola, drugog iz njegove Marsejske trilogije, odnosno nastavak filma *[[Marius (film)|Marius]]* snimljenog prethodne godine. koji je napisao scenarij, a po žanru je kombinacija drame i romantične komedije. Radnja je smještena u Marseille, odnosno u bar koji vodi César Olivier (koga glumi Raimu) i u kome navraća cijeli niz živopisnih likova. Naslovna protagonistica, koju tumači Orane Demazis, je ribareva kćer koja je ostala trudna sa Césarovim sinom Mariusom (čiji lik tumači Pierre Fresnay), a koji je otišao ploviti po svijetu, a zbog čega se ona, da bi sakrila sramota, udaje za bogatog ali starog trgovca.

Kao i prethodni film, i *Fanny* je doživio ogroman uspjeh te se danas smatra jednim od klasika francuske međuratne kinematografije. Godine 1936. je snimljen i treći film pod naslovom *[[César (film, 1936)|César]]*.

*Fanny* je nekoliko puta bio adaptiran u remakeove, bilo u Francuskoj, bilo u drugim zemljama kao što su SAD, Japan i Njemačka.

## Uloge
* Fanny Cabanis (Orane Demazis)
* César Olivier (Raimu)
* Honorine Cabanis (Alida Rouffe)
* Honoré Panisse (Charpin)
* Albert Brun (Robert Vattier)
* Félix Escartefique (Auguste Mouries)
* Claudine Foulon (Milly Mathis)
* Mangiapan (Marcel Maupi)
* Félicien Venelle (Edouard Delmont)
* Elzéar Bonnegrâce (Louis Boulle)
* Fortunette (Odette Roger)
* Amélie (Annie Toinon)
* André Gide i Pierre Prévert se pojavljuju u cameo ulogama

## Reference

## Vanjske veze
* 
* 
* Fiche du film sur Unifrance
* ''Fanny'' sur marcel-pagnol.com  (avec extrait vidéo)
Tavaszi zápor

***Tavaszi zápor*** () je mađarsko-francuski film snimljen 1932. u režiji Pála Fejösa. Po žanru je melodrama, a protagonistica, čiji lik tumači francuska glumica Annabella, je seljanka koju je trudnu ostavio ljubavnik i koja nakon smrti za kaznu mora prati podove na nebu. Radnja prikazuje kako, u nastojanju da spriječi svoju kćer da učini istu pogrešku, s neba izaziva kišu. Kao i mnogi filmovi sa početka zvučne ere i Tavaszi zápor je istovremeno snimljen u nekoliko verzija na različitim jezicima - osim originala je snimljena i francuska verzija *Marie, légende hongroise* i rumunjska verzija *Prima dragoste*. Tokom snimanja se Fejös zaljubio u svoju glavnu glumicu i zbog nje napustio domovinu.

## Literatura
* Buranbaeva, Oksana & Mladineo, Vanja. *Culture and Customs of Hungary*. ABC-CLIO, 2011.
* Burns, Bryan. *World Cinema: Hungary*. Fairleigh Dickinson University Press, 1996.
* Cunningham, John. *Hungarian Cinema: From Coffee House to Multiplex*. Wallflower Press, 2004.

## Vanjske veze
*
The Sign of the Cross (drama)

***The Sign of the Cross*** () je kazališna tragedija britanskog pisca Wilsona Barretta premijerno izvedena na Broadwayu 1895. godine. Radnja je smještena u drevni Rim godine 64. odnosno opisuje zbivanja za veliki požar i Neronove progone ranih kršćana. Protagonist je patricij Marko Superb (*Marcus Superbus*) koji se zbog ljubavi prema mladoj Merciji preobraća na kršćanstvo te zajedno s njom kao mučenik stradava od lavova u Koloseumu. Među historičarima prevladava stav da je Barrett likove i veliki dio radnje "posudio" od mnogo poznatijeg Sinekiewiczevog romana *[[Quo vadis (roman)|Quo vadis]]*, objavljenog iste godine. S druge strane, *The Sign of the Cross* se od njega razlikuje po tragičnoj završnici. U svakom slučaju, predstavljao je najveći uspjeh Barrettove karijere.

Godine 1932. ga je američki sineast Cecile B. DeMille iskoristio kao predložak za svoj istoimeni filmski spektakl.
Radio-teleskop Effelsberg

**Radio-teleskop Effelsberg** je radio-teleskop u mjestu Bad Munstereifel, oblast Euskirchen, Sjeverna Rajna-Vestfalija, Njemačka.

Sa teleskopom rukuje institute Max Planck za radio-astronomiju u Bonnu. Gradio se od 1968. do 1971. godine, a započeo s radom 1972. godine. Glavni problem kod gradnje je bila promjena oblika i geometrije u različitim položajima strukture i radio prijemnik bi se pomaknuo izvan žarišta. Na kraju je iskorištena matematička metoda konačnih elemenata, da bi zbog deformacija reflektor uvijek zadržao oblik parabole. Nakon uspješne dorade promjena oblika je bila ispod 1 mm. 

Sve do 2000. godine, to je bio najveći radio-teleskop u svijetu, koji je mogao promatrati sve točke na nebeskoj sferi.


File:DS7 6911-012 Sonne.jpg|Sonne
File:DS7 6912-013 Merkur.jpg|Merkur (Planet)
File:DS7 6913-014 Venus.jpg|Venus (Planet)
File:DS7 6914-015 Erde.jpg|Erde
File:DS7 6915-016 Mars.jpg|Mars (Planet)
File:DS7 6916-017 Jupiter.jpg|Jupiter (Planet)
File:DS7 6917-018 Saturn.jpg|Saturn (Planet)
File:DS7 6918-019 Uranus.jpg|Uranus (Planet)
File:DS7 6919-020 Neptun.jpg|Neptun (Planet)
File:DS7 6920-021 Pluto.jpg|Pluto


## Izvori

## Vanjske veze
* Službena stranica radio-teleskopa Effelsberg 
* Stranica  na Institutu Max-Planck-Gesellschaft
* Bill Keel's "Telescopes I've seen"
The Sign of the Cross (film)

***The Sign of the Cross*** () je američki crno-bijeli historijski film snimljen 1932. u režiji Cecila B. DeMillea, poznat kao prvo zvučno ostvarenje među njegovim historijskim i religijskim spektaklima.

*The Sign of the Cross* predstavlja adaptaciju istoimene drame britanskog pisac Wilsona Barretta koja je bila premijerno prikazana nedugo nakon objavljivanja Sienkiewiczovog romana *[[Quo vadis (roman)|Quo vadis]]* i s kojim dijeli mjesto radnje kao i velike sličnosti s likovima. Zbog toga se *Sign of the Cross* ponekad smatra jednom od "neslužbenih" ekranizacija Sienkiewiczovog romana. Radnja je smještena u Rim godine 64. kada gradom i svijetom vlada okrutni car Neron (čiji lik tumači Charles Laughton) zajedno sa svojom razvratnom suprugom Popejom (čiji lik tumači Claudette Colbert). Protagonist, čiji lik tumači Fredric March, je rimski gradski prefekt Marko Superb koji se zaljubi u lijepu kršćanku Merciju zbog koje se na kraju preobraćuje i zajedno sa njom stradava kao mučenik u areni.

Usprkos svom nominalno kršćanskom sadržaju, glavna atrakcija za publiku se temeljila na DeMilleovom vještom korištenju stereotipova o nemoralu, razvratu i dekadenciji poganskog Rima kao izgovora za prikazivanje implicitno, a u nekim slučajevima i eksplicitno erotskih scena. Uz scenu u kojoj se Popeja kupa u magarećem mlijeku, *The Sign of the Cross* je sadržavao eksplicitno lezbijske likove, kao i scene sa golim robinjama. Takva praksa, karakteristična za predkodovski Hollywood, je upravo u slučaju *The Sign of the Cross* smatrana posebno uvredljivom od strane konzervativnih i katoličkih krugova, te je potakla stvaranje Nacionalne lige za pristojnost, jedne od najuticajnijih i najuspješnijih grupa za pritisak u historiji Hollywooda. Pod njenim pritiskom su hollywoodski producenti godine 1934. konačno počeli primjenjivati strogi Haysov kodeks, čija je žrtva postao i sam *The Sign*, iz koga su nakon ponovnog prikazivanja 1938. izbačeni brojni "problematični" dijelovi. Film je u integralnom obliku postao dostupan tek 1993. godine.

## Uloge
* Fredric March ... Marcus Superbus
* Elissa Landi ... Mercia
* Claudette Colbert ... carica Popeja
* Charles Laughton ... car Neron
* Ian Keith ... Tigellinus
* Arthur Hohl ... Titus
* Harry Beresford ... Favius Fontelas
* Tommy Conlon ... Stephan
* Ferdinand Gottschalk ... Glabrio
* Vivian Tobin ... Dacia
* William V. Mong ... Licinius
* Joyzelle Joyner ... Ancaria
* Richard Alexander ... Viturius
* Nat Pendleton ... Strabo
* Clarence Burton ... Servillius
* Harold Healy ... Tybul
* Robert Seiter ... Philodemus
* Charles Middleton ... Tyros

## Izvori

; Literatura
* 
* 
* 

; Online izvori

* 
* 

## Vanjske veze

* 
* 
* 
* ''The Sign of the Cross'' at Virtual History
Bartın

**Bartın** je administrativni centar turske provincije Bartın od 56 557 stanovnika. 
## Geografija
*Bartın* leži na sjeveru Turske, u Anadoliji na obali rijeke Bartın 14 km od njenog ušća u Crno more, tako da je i luka jer do njega mogu ploviti i veći brodovi.
## Historija
## Vanjske veze
* Službene stranice grada
Batman (provincija)

**Provincija Batman** (turski: *Batman ili*) je jedna od 81 turskih provincija koja se nalazi na jugoistoku Turske.

Provincija nosi ime po rijeci - Batman, a tako se zove i glavni grad - Batman.
## Geografija
*Batman* leži na jugoistoku zemlje, blizu granice sa Sirijom i Irakom u turskom dijelu Kurdistana. On je površinom mala provincija, ima svega 4 649 km², ali je danas značajna jer su otkrivena bogata nalazišta nafte i plina.
## Administrativna podjela
*Provincija Batman* u kojoj živi 510 200 stanovnika, administrativno je podjeljena na 6 okruga (ilçeler);

## Vanjske veze

* ''Službene stranice provincije''
Bayburt (provincija)

**Provincija Bayburt** (turski: *Bayburt ili*) je jedna od 81 turskih provincija koja se nalazi na sjeveroistoku Turske.

Provincija nosi ime po istoimenom glavnom gradu - Bayburtu.
## Geografija
*Bayburt* leži na sjeveroistoku zemlje, u planinskoj untrašnjosti Anadolije blizu obala sa Crnog mora. On je površinom mala provincija, ima svega 3 652 km², i slabo je naseljena.
## Administrativna podjela
*Provincija Bayburt* u kojoj živi 74 412 stanovnika, administrativno je podjeljena na 3 okruga (ilçeler);
* Aydıntepe
* **[[Bayburt]]**
* Demirözü
## Vanjske veze

* ''Službene stranice provincije''
Çankiri (provincija)

**Provincija Çankiri** (turski: *Çankiri ili*) je jedna od 81 turskih provincija koja se nalazi u sredini Turske.

Provincija nosi ime po glavnom gradu provincije - Çankırı.
## Geografija
*Çankiri* je površinom veća provincija od 7 388 km² km², koja leži blizu Ankare.
## Administrativna podjela
*Provincija Çankiri* u kojoj živi 179 067 stanovnika, administrativno je podjeljena na 12 okruga (ilçeler);

## Vanjske veze

* ''Službene stranice provincije''
Maturalno putovanje

**Maturalno putovanje** ili **ekskurzija** je izraz kojim se opisuje višednevni zajednički izlet učenika završnih razreda srednje škole. Obično je na rasporedu tokom školskog raspusta, a na području bivše Jugoslavije pred kraj ljetnog raspusta, odnosno u u kolovozu ili rujnu, prije početka završne nastavne godine. Kao i kod većine školskih ekskurzija, nominalna svrha maturalnog putovanje je obrazovna, odnosno omogućavanje učenika da se upoznaju sa prirodnim i kulturnim znamenitostima; maturalno putovanje također predstavlja svojevrsni ritual zrelosti tokom koga učenici obično prvi put duže vremena provode bez nadzora roditelja, odnosno preuzimaju odgovornost koja bi trebala doći sa punoljetnošću. Za same učenike glavni motiv maturalnog putovanja je zabava, odnosno nastojanje da se steknu "nezaboravne" uspomene iz mladosti.

Organizacija, financiranje i trajanje maturalnog putovanja ovise o obrazovnom sustavu i socioekonomskim prilikama pojedine zemlje. Na području bivše Jugoslavije se ustalio običaj da maturalna putovanja financiraju obitelji učenika, odnosno da kao odredišta služe strane zemlje. Putovanja obično traju oko tjedan dana, a kao prijevozno sredstvo služi autobus, rjeđe brodovi i zrakoplovi. 

## Reference
Smilin' Through

**Smilin' Through** može označavati:

* "Smilin' Through" (pjesma), popularna američka balada iz 1919. godine
* ''Smilin' Through'' (drama), kazališni komad američke književnice Jane Cowl, djelomično prerađen kako bi se prilagodio tekstu pjesme
* njegove filmske adaptacije:
** ''Smilin' Through'' (1922 film), američki nijemi film, ul. Norma Talmadge
** ''Smilin' Through'' (1932 film), američki zvučni film, ul. Norma Shearer i Fredric March
** ''Smilin' Through'' (1941 film), američki zvučni film, ul. Jeanette MacDonald i Brian Aherne
* *Smilin' Through*, album iz 1982. godine na kome nastupaju Cleo Laine i Dudley Moore
Smilin' Through (pjesma)

**"Smilin' Through"** je američka balada za koju je muziku i tekst napisao Arthur A. Penn. Originalno je objavljena 1919. godine i stekla je veliku popularnost. Iste godine je američka spisateljica Jane Cowl nezavisno od pjesme objavila istoimenu dramu. Uspjeh pjesme ju je potakao da preradi dramu, odnosno prilagodi njen sadržaj tekstu pjesme.

*Smilin' Through* se izvodila u kino-dvoranama 1922. godine kao pratnja istoimenom nijemom filmu, a korištena je i u dvije zvučne verzije - u verziji iz 1932. godine ju je izvodila Norma Shearer, a u verziji iz 1941. godine Jeanette MacDonald.

## Izvori

## Vanjske veze
* 1919 recording by Reinald Werrenrath of "Smilin' Through" at YouTube.
* ''Smilin' Through'' at International Lyrics Playground
Yalova (provincija)

**Provincija Yalova ** (turski: *Yalova ili*) je jedna od 81 turskih provincija koja se nalazi na zapadu Turske.

Provincija nosi ime po glavnom gradu provincije - Yalova.
## Geografija
*Yalova * je površinom jedna od najmanjih provincija sa svojih 847 km². Ona leži duž obale Mramornog mora u Anadoliji pored Istanbula, u čijem je sastavu bila sve do 1995. 
## Administrativna podjela
*Provincija Yalova * u kojoj živi 203 741 stanovnika, administrativno je podjeljena na 6 okruga (ilçeler);

## Vanjske veze

* ''Službene stranice provincije''
Smilin' Through (film, 1922)

***Smilin' Through*** je američki nijemi film snimljen 1922. u režiji Sydneya Franklina. Predstavlja prvu adaptaciju istoimene kazališne predstave Jane Murfin i Jane Cowl. Po žanru je melodrama, a radnja prikazuje kako je brak mlade djevojke nastoji spriječiti njen poočim, motiviran vlastitim traumatičnim ljubavnim iskustvima iz prošlosti. Film se prikazivao uz pratnju istoimene popularne pjesme te je postao veliki hit i značajno doprinio karijeri glavne glumice Norme Talmadge.

Godine 1932. je Franklin režirao mnogo poznatiju i još uspješniju zvučnu verziju.

## Uloge
* Norma Talmadge - Kathleen/ Moonyeen
* Harrison Ford - Kenneth Wayne/Jeremiah Wayne
* Wyndham Standing - John Careret
* Alec B. Francis - Dr. Owen
* Glenn Hunter - Willie Ainsley
* Grace Griswold - Ellen
* Miriam Battista - Lil Mary, Moonyeenina sestra
* Gene Lockhart - Seoski rektor (na špici kao Eugene Lockhart)

## Vanjske veze

* Reviews of the 1922 film version with Norma Talmadge.
* 
*
Smilin' Through (film, 1932)

***Smilin' Through*** je američki crno-bijeli ljubavni film snimljen 1932. u režiji Sydneya Franklina. Predstavlja prvu zvučnu adaptaciju istoimene drame Jane Murfin i Jane Cowl. Protagonistica, koju tumači Norma Shearer je mlada djevojka Kathleen koja voli mladića Kennetha Waynea (koga glumi Fredric March), ali kojoj skrbnik Sir John Carteret (čiji lik tumači Leslie Howard nastoji spriječiti vezu, traumatiziran tragičnim iskustvom sa vlastitom nevjestom Moonyeen (koju također glumi Shearer).

Režiser Franklin je stajao i iza prve, nijeme verzije filma 1922. godine. Nova verzija je postigla još veći uspjeh te bila nagrađena Photoplayevom nagradom za najbolji film, kao i nominacijama za nekoliko Oscara.

## Uloge
* Norma Shearer ... Kathleen (na špici) / Moonyeen (van špice) 
* Fredric March ... Kenneth Wayne (na špici) / Jeremy Wayne (van špice) 
* Leslie Howard ... Sir John Carteret 
* O.P. Heggie ... Dr. Owen 
* Ralph Forbes ... Willie Ainley 
* Beryl Mercer ... Mrs. Crouch 
* Margaret Seddon ... Ellen, sobarica
* Forrester Harvey ... Bolničar
* Herbert Bunston ... Svećenik (van špice) 
* James Bush ... Mladi uzvanik (uncredited) 
* Mary Carlisle ... Mlada uzvanica (van špice) 
* Cora Sue Collins ... Mlada Kathleen (na špici) 
* Claude King ... Richard Clare, Moonyeenin otac (van špice) 
* David Torrence ... Vrtlar (van špice)

## Izvori

## Vanjske veze
* 
*
Smilin' Through (drama)

***Smilin' Through*** je kazališni komad američkih spisateljica Jane Cowl i Jane Murfin (objavljen pod zajedničkim pseudonimom *Allan Langdon Martin*), premijerno prikazan 1919. godine. Po žanru je melodrama, a protagonistica je mlada Irkinja po imenu Kathleen Dungannon zaljubljena u Kennetha Waynea. Radnja prikazuje kako se toj vezi protivi njen poočim John Carteret, potaknut bolnim uspomenama vezanim uz njenu preminulu tetku Moonyean Clare. Predstava, u kojoj je Jane Cowl tumačila likove Kathleen i Moonyean (koja se pojavljuje kao duh) je postigla uspjeh, a on je postao još veći kada je njen sadržaj prilagođen istoimenoj popularnoj baladi.

## Izvori

Drama je nekoliko puta ekranizirana za film, od čega je najpoznatija verzija iz 1932. godine.

## Vanjske veze
* 
* ''Through the Years'' at the Internet Broadway Database.
* Photos of Jane Cowl in ''Smilin' Through'', from the Billy Rose Theatre Collection photograph file at NYPL Digital Gallery.
* 1919 recording by Reinald Werrenrath of the song ''Smilin' Through'' at YouTube.